തുടര്ച്ചയായി മികച്ച പ്രകടനങ്ങള് നടത്താന് ആരും റോബോട്ടുകളല്ല മോര്ഗനെ പിന്തുണച്ച് പീറ്റേഴ്സണ് ഐപിഎലില് മോശം ഫോം തുടരുന്ന കൊല്ക്കത്ത നൈറ്റ് റൈഡേഴ്സ് ക്യാപ്റ്റന് ഓയിന് മോര്ഗനു പിന്തുണയുമായി ഇംഗ്ലണ്ടിന്്റെ മുന് ക്യാപ്റ്റന് കെവിന് പീറ്റേഴ്സണ്. തുടര്ച്ചയായി മികച്ച പ്രകടനങ്ങള് നടത്താന് ഒരു കായിക താരവും റോബോട്ട് അല്ലെന്ന് പീറ്റേഴ്സണ് പറഞ്ഞു. പഞ്ചാബ് കിംഗ്സ്കൊല്ക്കത്ത നൈറ്റ് റൈഡേഴ്സ് മത്സരത്തിനു ശേഷം നടന്ന ചര്ച്ചയിലാണ് പീറ്റേഴ്സണ് ഇംഗ്ലണ്ട് ക്യാപ്റ്റനെ പിന്തുണച്ച് രംഗത്തെത്തിയത്. Kevin Pietersen Eoin Morgan അങ്ങനെ സംഭവിക്കും. തുടര്ച്ചയായി മികച്ച പ്രകടനങ്ങള് നടത്താന് ഒരു കായിക താരവും റോബോട്ടല്ല. ആളുകള് കായിക താരങ്ങള്ക്ക് അല്പം ഇളവ് അനുവദിക്കണം. മോര്ഗന് ഇംഗ്ലണ്ടിന്്റെ മുതിര്ന്ന താരങ്ങളില് ഒരാളാണ്. ഒരു ക്യാപ്റ്റനെന്ന നിലയില് കൂടുതല് റണ്സ് നേടാന് അദ്ദേഹത്തിനും ആഗ്രഹമുണ്ടാവും. എനിക്ക് തോന്നുന്നത്, ഒരു ക്യാപ്റ്റനെന്ന നിലയില് അദ്ദേഹം കൊല്ക്കത്തയെ നന്നായി നയിച്ചിട്ടുണ്ട്. അദ്ദേഹം കൂടുതല് റണ്സ് സ്കോര് ചെയ്യണം. അതില് സംശയമില്ല. അദ്ദേഹം തിരികെ വരും എന്നതില് എനിക്ക് പൂര്ണ ആത്മവിശ്വാസമുണ്ട്. പീറ്റേഴ്സണ് പറഞ്ഞു. Read Also : ഐപിഎല് കൊല്ക്കത്തയെ ആറ് വിക്കറ്റിന് തകര്ത്ത് പഞ്ചാബ് ഇന്നലെ നടന്ന മത്സരത്തില് കൊല്ക്കത്തയ്ക്കെതിരെ പഞ്ചാബ് വിജയിച്ചിരുന്നു. കൊല്ക്കത്ത ഉയര്ത്തിയ 166 റണ്സ് വിജയലക്ഷ്യം ഓവറും പന്തുകളും ബാക്കി നിര്ത്തി പഞ്ചാബ് മറികടന്നു. ക്യാപ്റ്റന് കെ എല് രാഹുലിന്റെ അര്ധസെഞ്ചുറിയാണ് പഞ്ചാബിന് ജയമൊരുക്കിയത്. കെ എല് രാഹുല് 55 പന്തില് 67 റണ്സെടുത്തു. ഒമ്ബത് പന്തില് 22 റണ്സുമായി ഷാരൂഖ് ഖാനും പുറത്താകാതെ നിന്നു. മായങ്ക് അഗര്വാള് 27 പന്തില് നിന്ന് 40 റണ്സെടുത്തു. നിക്കോളാസ് പൂരന് 12, എയ്ഡന് മാര്ക്രം 18, ദീപക് ഹൂഡ 3 എന്നിവരാണ് മറ്റ് സ്കോറര്മാര്. കൊല്ക്കത്ത നിശ്ചിത 20 ഓവറില് 7 വിക്കറ്റ് നഷ്ടപ്പെടുത്തി 165 റണ്സ് എടുത്തു. 67 റണ്സെടുത്ത ഓപ്പണര് വെങ്കിടേഷ് അയ്യരാണ് കൊല്ക്കത്തയുടെ ടോപ് സ്കോറര്. മൂന്നാം ഓവറില് തന്നെ ഓപ്പണര് ശുഭ്മാന് ഗില്ലിന്റെ വിക്കറ്റ് നഷ്ടപ്പെട്ടെങ്കിലും മികച്ച ഫോമിലുള്ള വെങ്കിടേഷ് അയ്യരുടെയും ത്രിപാഠിയുടെയും പ്രകടനമാണ് ടീമിനെ ഭേദപ്പെട്ട സ്കോറിലേക്ക് നയിച്ചത്. കൊല്ക്കത്ത 11 മത്സരങ്ങളില് നിന്ന് 10 പോയന്റുമായി നാലാംസ്ഥാനത്തും പഞ്ചാബ് ഇത്രയും കളികളില് നിന്നും എട്ടു പോയന്റോടെ ആറാമതുമാണ്.